พบคุณครู
บ่ายแก่ของวันก่อนช่วงแดดร่มลมตก กระจิบข่าวริมรั้ววังบางขุนพรหมแอบเห็นผู้บริหารแบงก์ชาติ อาทิ สุชาดา กิระกุล รองผู้ว่าการ ธปท. ไพบูลย์ กิตติศรีกังวาน ผ่องเพ็ญ เรืองวีรยุทธ อมรา ศรีพยัคฆ์ ผู้ช่วยผู้ว่าการ ธปท. พร้อมทีมนักวิชาการอีกหลายคน ที่อยู่ในทีมคิดค้นนวัตกรรมแก้ปัญหาบัญชีทุนแบงก์ชาติติดลบและขาดทุนสะสม ต่างเหลียวซ้ายแลขวา
10 ส.ค. 2555

บ่ายแก่ของวันก่อนช่วงแดดร่มลมตก กระจิบข่าวริมรั้ววังบางขุนพรหมแอบเห็นผู้บริหารแบงก์ชาติ อาทิ สุชาดา กิระกุล รองผู้ว่าการ ธปท. ไพบูลย์ กิตติศรีกังวาน ผ่องเพ็ญ เรืองวีรยุทธ อมรา ศรีพยัคฆ์ ผู้ช่วยผู้ว่าการ ธปท. พร้อมทีมนักวิชาการอีกหลายคน ที่อยู่ในทีมคิดค้นนวัตกรรมแก้ปัญหาบัญชีทุนแบงก์ชาติติดลบและขาดทุนสะสม ต่างเหลียวซ้ายแลขวา
หอบแฟ้มข้อมูลสำคัญอย่างทะนุถนอม 
เดินเข้าคิวต่อแถวตบเท้าขึ้นตึกทำงานของ “ดร.โกร่ง” วีรพงษ์ รามางกูร ประธานคณะกรรมการ ธปท. ผู้ให้นโยบายหรือมอบโจทย์แก้ทุนติดลบและล้างขาดทุนให้ทีมงาน ธปท.ไปทำเป็นการบ้าน ตั้งแต่เหยียบเข้าหัวกะไดวังบางขุนพรหม 
แต่ผลการหารือออกมาเป็นจะได มะมีไผรู้!
ไม่ว่าซักถามอย่างไรเหล่าผู้บริหาร ธปท. ซึ่งในอดีตหลายต่อหลายคนเคยเป็นลูกศิษย์ลูกหาของ ดร.โกร่ง ต่างมิกล้าแพร่งพรายความลับในการประชุมออกมา
ทุกคนต่างกลัวอาจารย์ใหญ่ ดร.โกร่ง เอาไม้เรียวหวดก้น ฮ่า ฮ่า 
บรรดานักเรียนลูกศิษย์ทุกคน จึงได้แต่ตบเท้าเข้าพบและตบเท้าลงจากตึก พากันเดินคอตกอย่างสงบเจียมเจี๊ยม
มิมีใครเอ่ยปาก รูดซิปกันเงียบเชียว